Boris Pärl

Boris Pärl (perekonnanimi ka Perl; 20. mai 1919 Alliku vald, Järvamaa – 8. mai 1991 Chicago, USA) oli eesti majandusteadlane ja statistik.Eesti teaduse biograafiline leksikon, 3. köide

Elulugu
Boris Pärl oli preestrist kooliõpetaja poeg.

Lõpetas 1937 Pärnu Poeglaste Gümnaasiumi, 1942 TÜ õigusteaduskonna, õppis 1942–1944 majandusteaduskonnas, lõpetas 1952 Stockholmi Kaubandusülikooli, M.Sc. (1953, Northwesterni Ülikool, Evanston, Illinois), Ph.D. (juhtimine, 1960, samas). Oli 1941–1942 Eesti Rahva Ühisabi ja 1942–1943 Sisedirektooriumi Sotsiaalkindlustuse Valitsuse ametnik, 1943–1944 Saksa armees lendur. Läks 1944 Saksamaa kaudu Rootsi, oli 1945–1948 haiglatööline ja Uppsalas konservivabriku ametnik, 1948–1950 Rootsi Kaubandusministeeriumi ametnik, hiljem revident Stockholmis. Aastast 1952 USA-s: oli 1954–1960 Northwesterni Ülikooli instruktor, 1960–1964 , 1964–1985 associate professor statistikas.

Teadustöö
Uurimisvaldkonnad: majandus ja statistika, töid statistika alalt. Oli American Statistical Association'i, American Economists Associationi liige. Üle 20 teaduspublikatsiooni.

Viited

Teoseid
 Ülevaade Saksa pärustalundite seadusest. Tartu, 1942.

Kirjandus
 Album Academicum Universitatis Tartuensis 1918–1944. I–III. Trt, 1994, III, 314.


Kategooria:Eesti majandusteadlased
Kategooria:Eesti statistikud
Kategooria:Eestlased Ameerika Ühendriikides
Kategooria:Stockholmi Majandusülikooli vilistlased
Kategooria:Northwesterni Ülikooli vilistlased
Kategooria:Sündinud 1919
Kategooria:Surnud 1991